Z Á P I S N I C A   č. 4/2011

     Zo   zasadnutia Obecného zastupiteľstva v Slaskej, konaného dňa  14. septembra  2011 o 18,00 hod. v kancelárii starostu obce vo volebnom období 2010 - 2014.

Prítomní:
Podľa prezenčnej listiny boli prítomní všetci  poslanci obecného zastupiteľstva, starosta obce, administratívna pracovníčka obecného úradu. Hlavný kontrolór obce sa zo zdravotných dôvodov ospravedlnil. 

Program:
1.	Otvorenie.
2.	Schválenie programu, voľba overovateľov zápisnice a určenie zapisovateľa.
3.	Správa hlavného kontrolóra o plnení uznesení 28/2011 až 45/2011.
4.	Žiadosti:
-	Žiadosť Ing. Mariána Futáka s manželkou o vyjadrenie k vydržaniu.
-	Žiadosť Erika Tölgyesiho s manželkou o vyjadrenie k vydržaniu.
-	Žiadosť  Zdeňky Hrošovej a spol. o vyjadrenie k vydržaniu.
-	Podnet pozemkového spoločenstva na vykonanie štátneho stavebného dohľadu.
5.	Plnenie rozpočtu k 31.8.2011.
6.	Hlavný kontrolór obce:
-	Záznam o výsledku následnej finančnej kontroly č. 6/2011.
7.	Rozpočtové opatrenie č. 2/2011.
8.	Návrh na vysporiadanie vlastníctva budovy jednoty a priľahlých pozemkov.
9.	Predloženie žiadosti o NFP v rámci OP životné prostredie.
10.	Informácia o priebehu prípravy projektu „Opatrenia na ochranu pred povodňami v obci Slaská“.
11.	Rôzne.
12.	Diskusia.
13.	Záver.

K bodu č. 1

Zasadnutie obecného zastupiteľstva otvoril a viedol starosta obce p. Daniel Gelien, ktorý podľa prezenčnej listiny skonštatoval, že zastupiteľstvo je uznášaniaschopné, nakoľko  sú  prítomní všetci poslanci obecného zastupiteľstva. Ďalej starosta obce oznámil poslancom, že hlavný kontrolór obce sa zo zdravotných dôvodov ospravedlnil z rokovania OZ.

K bodu č. 2

Na začiatku rokovania starosta obce informoval poslancov, že na rokovaní OZ mala byť podaná informácia o priebehu súdneho sporu so spoločnosťou AZEX, s.r.o., ale vzhľadom ku skutočnosti, že súdne pojednávanie bolo preložené na 5.10.2011, tak uvedená informácia predložená nebola. Momentálne nie sú k dispozícií žiadne nové informácie, preto navrhuje, aby sa uvedený bod programu zmenil na informáciu  o priebehu prípravy projektu opatrenia na ochranu pred povodňami v obci Slaská. Poslanci nemali námietky a tak uznesením č.  46/2011 schválili program  rokovania  obecného zastupiteľstva v podobe, ktorá je uvedená v tejto zápisnici. Za zapisovateľku zápisnice určil starosta obce sl. Zuzanu Mojžišovú. Poslanci si uznesením č. 47/2011 za overovateľov zápisnice zvolili Ing. Petra Hrica a p. Zdena Fronca. 
Hlasovanie: za: 5 –  Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                        proti: 0
                        zdržal sa: 0
                        nehlasoval: 0

K bodu č. 3

Informáciu o plnení uznesení č. 28/2011 až 45/2011 predniesol poslancom obecného zastupiteľstva  starosta obce, ktorý konštatoval, že uznesenia sú splnené až na uznesenie týkajúce sa majetku obce a to konkrétne špeciálne požiarne vozidlo AVIA. Uvedené uznesenie je v plnení. Po podaní informácie   starosta hneď otvoril rozpravu k tomuto bodu. Poslanci nemali žiadne pripomienky a uznesením č. 48/2011 zobrali na vedomie informáciu starostu obce o plnení uznesení č. 28/2011 až 45/2011. 
Hlasovanie: za: 5 –  Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

K bodu č. 4

Ing. Marián Futák s manželkou, bytom Hviezdoslavova 44/8, Žiar na Hronom, doručil  na obecný úrad žiadosť o vyjadrenie k vydržaniu pozemkov zapísaných na LV č. 201, 955, 954  po právnych predchodcoch Júliusovi Hricovi, Jurajovi Hricovi, Márií Lucas, Júliusovi Hlaváčovi a Pavlíme Hricovej. Vo svojej žiadosti Ing. Futák uvádza, že disponuje súhlasnými vyjadreniami právnych nástupcov k uvedeným pozemkom. Zároveň v žiadosti uvádza, že ide o pozemky v blízkosti jeho rodinného domu a sú dlhodobo v jeho užívaní. Poslanci k uvedenej žiadosti nemali pripomienky a uznesením č. 49/2011 obecné zastupiteľstvo súhlasí v mene obce Slaská s vyjadrením podľa § 63 písm. a) ods. 2 zákona č. 323/1992 Zb. o notároch a notárskej činnosti v znení neskorších predpisov, že obec nemá výhrady k vzniku vlastníckeho práva vydržaním k nehnuteľnostiam zapísaným na LV č. 201, 954 a 955 v k.ú. Slaská v podieloch právnych predchodcov (Július Hric, Juraj Hric, Mária Lucas, Július Hlaváč, Pavlína Hlaváčová) v prospech: Ing. Marián Futák, rod. Futák, nar. 8.9.1951 a manželka Mgr. Lýdia Futáková, rod. Froncová, nar. 7.8.1954, obidvaja bytom Hviezdoslavova 44/8, 965 01 Žiar nad Hronom. 
Hlasovanie: za: 4 –  Ing. Göth, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 1- Fronc
                     nehlasoval: 0

Ďalšou žiadosťou o vyjadrenie k vydržaniu bola žiadosť p. Erika Tölgyesiho s manželkou, bytom Hurbanova 557/1, Žiar nad Hronom. Ide o pozemky po Emílií Lalovej, zapísané na LV č. 35 a 989. Svoju žiadosť odôvodňujú tým, že sú podieloví spoluvlastníci na uvedených pozemkoch, ktoré užívali a užívajú ako svoje. Ďalej v žiadosti uvádzajú, že disponujú so súhlasným stanoviskom právneho nástupcu po p. Emílie Lalovej.  Poslanci k uvedenej žiadosti nemali pripomienky a preto  uznesením č. 50/2011 súhlasili v mene obce Slaská s vyjadrením podľa § 63 písm. a) ods. 2 zákona č. 323/1992 Zb. o notároch a notárskej činnosti v znení neskorších predpisov, že obec nemá výhrady k vzniku vlastníckeho práva vydržaním k nehnuteľnostiam zapísaným na LV č. 35 a 989 v k.ú. Slaská v podieloch právnej predchodkyne (Emília Lalová, rod. Hlaváčiková) v prospech: Erik Tölgyesi, rod. Tölgyesi, nar. 18.4.1976 a manželka Ingrid Tölgyesiová, rod. Henželová, nar. 10.2.1972, obidvaja bytom Slaská č. 180, 966 22 Lutila.
 Hlasovanie: za: 5 –  Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

Na obecný úrad bola doručená aj žiadosť p. Zdeňky Hrošovej, p. Andrei Turazovej, p. Romana Davidíka a p. Martina Hroša, všetci bytom Žiar nad Hronom. Ide o žiadosť o vyjadrenie k vydržaniu . Ako spoluvlastníci rekreačnej chaty žiadajú obec o vydanie vyjadrenia k vydržaniu nehnuteľností zameraných geometrickým plánom. Ďalej v žiadosti uvádzajú , že ide o nehnuteľnosti, ktoré už v minulosti odkúpil od obce  ich právny predchodca. Poslanci ani k tejto žiadosti nemali žiadne pripomienky, nakoľko bolo zdokladované, že uvedené pozemky v minulosti boli kúpené ich právnym predchodcom a tak uznesením č. 51/2011 súhlasili v mene obce Slaská s vyjadrením podľa § 63 písm. a) ods. 1 a 2 zákona č. 323/1992 Zb. o notároch a notárskej činnosti v znení neskorších predpisov, že obec nemá výhrady k vzniku vlastníckeho práva vydržaním k nehnuteľnostiam zameraným geometrickým plánom č. 208-183/2010 a to k novovytvoreným parcelám: C-KN č. 607/1, vedená ako zastavané plochy a nádvoria o výmere 482 m2, C-KN č. 607/4, vedená ako zastavané plochy a nádvoria o výmere 212 m2 a C-KN č. 763/2, vedená ako vodná plocha o výmere 53 m2 v prospech: Zdĕnka Hrošová, rod. Davidíková, nar. 7.9.1941, bytom M.R. Štefánika 466/33, 965 01 Žiar nad Hronom v podiele 3/4; Andrea Turazová, rod. Hrošová, nar. 17.12.1970, bytom M.R. Štefánika 466/33, 965 01 Žiar nad Hronom v podiele  1/12; Roman Davidík, rod. Davidík, nar. 11.4.1963, bytom A. Dubčeka 7/3, 965 01 Žiar nad Hronom v podiele 1/12 a Martin Hroš, rod. Hroš, nar. 8.12.1972, bytom A. Dubčeka 367/7, 965 01 Žiar nad Hronom v podiele 1/12. 
 Hlasovanie: za: 5 –  Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

V materiáloch na rokovanie OZ sa nachádzal aj podnet , ktorý bol doručený na obecný úrad. Ide o podnet od Pozemkového spoločenstva poľnohospodárskych a lesných pozemkov a urbárnikov obce Slaská na uskutočnenie štátneho stavebného dohľadu na stavbách poľnohospodárskych objektov v areáli bývalého roľníckeho družstva.  Vo svojom podnete uvádzajú, že oni ako nájomcovia pôdy od fyzických osôb majú povinnosť chrániť záujmy prenajímateľov. Pozemky, ktoré majú v prenájme sa nachádzajú v areáli bývalého roľníckeho družstva v bezprostrednej blízkosti budov, ktoré sú v zlom technickom stave a tým znehodnocujú aj pozemky  nachádzajúce sa pod nimi a vedľa nich. . Z uvedených dôvodov sú nútení podať podnet na uskutočnenie štátneho stavebného dohľadu, aby bola zabezpečená ochrana majetku, ktorý má pozemkové spoločenstvo v nájme. Starosta obce skôr ako otvoril diskusiu k tomuto podnetu, ukázal poslancom fotografie uvedených stavieb. Ihneď po tom otvoril diskusiu. Poslanec Ing. Miroslav Hric sa prihlásil o slovo ako prvý, vyjadril názor, že uvedené budovy sú vo veľmi zlom technickom stave a preto treba tento podnet  postúpiť stavebnému úradu v Žiari nad Hronom, aby konal čo najskôr. Zároveň odporučil uvedený podnet postúpiť aj na obvodný úrad životného prostredia, nakoľko  na uvedených nehnuteľnostiach boli eternitové strechy a likvidácia uvedeného eternitu musí byť vykonaná len na skládkach nebezpečného odpadu. Chce predísť vytvoreniu nelegálnej skládky. Poslanci sa stotožnili s názorom poslanca Hrica a uznesením č. 52/2011 zobrali na vedomie podnet  Pozemkového spoločenstva poľnohospodárskych a lesných pozemkov a urbárnikov obce Slaská na uskutočnenie štátneho stavebného dohľadu na stavbách poľnohospodárskych objektov v k.ú. Slaská a na odstránenie predmetných stavieb (stredisko bývalého JRD). Zároveň uznesením č. 53/2011 obecné zastupiteľstvo uložilo Obecnému úradu v Slaskej, aby do 23.9.2011 doručil podnet pozemkového spoločenstva Spoločnému obecnému úradu so sídlom v Žiari nad Hronom a Obvodnému úradu životného prostredia v Banskej Štiavnici, stále pracovisko Žiar nad Hronom.
 Hlasovanie: za: 5 –  Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

K bodu č. 5

V materiáloch na zasadnutie sa nachádzalo aj plnenie rozpočtu k 31.8.2011  a tak starosta obce otvoril hneď rozpravu k tomuto bodu programu. V úvode uviedol, že podľa neho sa rozpočet plní  podľa schváleného rozpočtu. Poslanci v rozprave vyjadrili názor, že plnenie rozpočtu sa zatiaľ drží v číslach schváleného rozpočtu a aj percentuálne plnenie zodpovedá príjmom a výdavkom schváleným v rozpočte s ohľadom na prvý polrok roka. Poslanci nemali pripomienky k uvedenému materiálu a preto uznesením č. 54/2011 zobrali poslanci obecného zastupiteľstva na vedomie plnenie rozpočtu k 31.8.2011.
Hlasovanie: za: 5 –  Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

K bodu č. 6

V materiáloch na zasadanie obecného zastupiteľstva sa nachádzala aj správa hlavného kontrolóra obce o vykonaní finančnej kontroly č. 6/2011 . V správe č. 6/2011 kontrolór  uvádza, že ide o správu o výsledku následnej finančnej kontroly u kontrolovaného subjektu OZ Športový klub Slaská. Išlo o kontrolu použitia dotácie za I. polrok 2011. Hlavný kontrolór v správe uvádza, že v účtovnej agende pretrvávajú nedostatky administratívneho charakteru, ktoré je možné odstrániť. Hlavný kontrolór  uvádza, že nedostatky sa týkajú vyúčtovávania cestovných nákladov.  Hlavný kontrolór ďalej v správe uvádza, že cestovné náklady majú byť vyúčtované bezprostredne po vykonaní cesty  a nie vyúčtovanie robiť raz za polrok. Ďalej hlavný kontrolór v správe taktiež uvádza aj nedostatky a to prevažne chýbajúce podpisy schvaľujúceho funkcionára na príjmových a výdavkových dokladoch. Starosta obce na začiatku rozpravy k tomuto bodu uviedol, že hlavný kontrolór ho požiadal o podanie informácie v jeho mene, že s predsedom OZ Športový klub Slaská už komunikoval o uvedenej správe a že nedostatky boli odstránené. Po tejto informácií starosta obce požiadal poslancov o ich vyjadrenie sa k  správe hlavného kontrolóra. Poslanec Ing Peter Hric ako štatutár OZ Športový klub Slaská predložil poslancom  OZ tabuľku o priebežnom čerpaní dotácie z rozpočtu obce k 30.6.2011. Poslanci si uvedenú tabuľku preštudovali a nemali k nej žiadne pripomienky a tak   uznesením č. 55/2011 zobrali na vedomie záznam hlavného kontrolóra obce o výsledku následnej finančnej kontroly č. 6/2011.
Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                         nehlasoval: 0

K bodu č. 7

Materiál obsahujúci návrh na rozpočtové opatrenie č. 2/2011 vychádza zo skutočných doterajších príjmov a výdavkov obce a zohľadňuje reálny stav hospodárenia obce. Skôr ako starosta obce otvoril diskusiu k tomuto bodu upozornil poslancov na skutočnosť, že rozpočtové opatrenie sa týka hlavne financií, ktoré nám boli poskytnuté zo štátneho rozpočtu a to na mzdy a odvody pre zamestnancov zamestnaných cez ÚPSVaR podľa § 50j na protipovodňové opatrenia. Ďalej rozpočtové opatrenie upravuje financie, ktoré boli použité na úhradu nákladov spojených s ozvučením domu smútku a ozvučením areálu  cintorína. Taktiež toto rozpočtové opatrenie upravuje financie, ktoré boli použité na realizáciu elektrickej prípojky v zbernom dvore. Poslanci nemali žiadne pripomienky a uznesením č. 56/2011 schválili  rozpočtové opatrenie č. 2/2011 podľa predloženého návrhu.
Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                         nehlasoval: 0

K bodu č. 8

Ďalším bodom rokovania obecného zastupiteľstva bol návrh na vysporiadanie vlastníctva budovy Jednoty a priľahlých pozemkov. Starosta obce informoval poslancov že spoločnosť COOP Jednota s.d., so sídlom v Žarnovici pristúpi k dohode, aby obec bola spoluvlastníkom budovy, nakoľko ide o budovu, ktorá sa stavala v akcií „Z“ a obec má v uvedenej budove svoje priestory. Starosta obce preto požiadal poslancov o návrhy ako rozdeliť podiely v uvedenej budove. Poslanec Göth sa zaujímal  o vlastníctvo pozemkov a to zadný dvor na ktorom je umiestnená rampa na vykladanie tovaru a taktiež sa zaujímal o vlastníctvo pozemku pri miestnom pohostinstve. Starosta ho informoval, že ide o pozemky vo vlastníctve obce, ďalej poslanec Göth navrhol, aby obec zamenila pozemky, ktoré má vo vlastníctve a využíva ich COOP Jednota pre svoje účely za spodnú časť budovy, v ktorej je minifitnesscentrum, minitelocvičňa a poštové stredisko. Poslanec Göth vyjadril názor, že vlastníctvo budovy by malo byť v podiele 4/10 Obec Slaská, pričom by išlo o uvedenú spodnú časť a 6/10 by mal byť podiel COOP Jednota Žarnovica, pričom by išlo o priestory v ktorom sa nachádza budova predajne spolu so skladovými priestormi a taktiež o priestory v ktorých je prevádzka miestneho pohostinstva. Čo sa týka pozemkov Ing. Göth navrhol, aby COOP Jednota vlastnila pozemky na ktorých je zadný dvor s rampou na vykladanie tovaru. Poslanci nemali viac pripomienok a stotožnili sa s návrhom poslanca Götha a tak uznesením č. 57/2011 schválili nasledovný návrh vysporiadania vlastníckych vzťahov k budove súp. č. 16 a priľahlých pozemkov: Budova – celková užívacia plocha budovy Jednota súp. č. 16 má výmeru 567,88 m2. Spotrebné družstvo COOP Jednota Žarnovica užíva plochu o výmere 394,6 m2 ( predajňa + skladová plocha, ostatná plocha, pohostinstvo+ skladová plocha, ostatná plocha, bývalá kotolňa). Obec Slaská užíva plochu o výmere 173,28 m2 ( minifitnesscentrum so sociálnym zariadením, minitelocvičňa, poštové stredisko). Podiel časti plochy užívanej obcou predstavuje 30,51% z celkovej užívacej plochy. Na základe týchto skutočnosti obec Slaská navrhuje, aby získala do spoluvlastníctva spoluvlastnícky podiel na budove o veľkosti 4/10 a COOP Jednota Žarnovica spoluvlastnícky podiel o veľkosti 6/10. Pozemky – všetky pozemky sú vo vlastníctve obce. Ich jednotlivé umiestnenie je nasledovné: C-KN 702/22- zadný dvor Jednoty, C-KN 702/18 – rampa na vykladanie tovaru, C-KN 702/5 – pozemok pod budovou, C-KN  702/16- pozemok pod terasou, C-KN 702/21 – priľahlý pozemok  z južnej strany od oddychovej zóny, C-KN 702/20 – pozemok na ktorom sa nachádza betónové schodište a septik, C-KN 702/17 – priľahlý pozemok zo severnej strany pri pohostinstve a kultúrnom dome a C-KN 702/15 – priľahlý pozemok zo severnej strany pri dvore Jednoty a kultúrnom dome. Na základe týchto skutočností obec Slaská navrhuje, aby pozemky C-KN 702/22, 702/18 a 702/21 boli vo výlučnom vlastníctve COOP Jednota Žarnovica v podiele 1/1, pozemok C-KN 702/5 v spoluvlastníctve COOP Jednota Žarnovica v podiele 6/10 a obec Slaská v podiele 4/10, pozemky C-KN 702/16, 702/20, 702/17 a 702/15 v spoluvlastníctve COOP Jednota Žarnovica v podiele ½ a obce Slaská v podiele ½.  Vysporiadanie navrhujeme uskutočniť zámennou zmluvou, pričom pri spoluvlastníckom podiele na stavbe pre obec bude presná definícia priestorov, ktoré tento podiel zahŕňa. Ak spotrebné družstvo COOP Jednota Žarnovica bude súhlasiť s týmto návrhom vysporiadania, obecné zastupiteľstvo na ďalšom zasadnutí schváli zámenu a následne bude možné podpísať vzájomne zámennú zmluvu a podať návrh na jej vklad do katastra nehnuteľností.
Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

K bodu č. 9

Ďalším bodom rokovanie obecného zastupiteľstva bola informácia o predložení žiadosti  o NFP v rámci OP Životné prostredie, operačného cieľa 4.1. Podpora aktivít v oblasti separovaného zberu, s názvom projektu „Zlepšenie systému odpadového hospodárstva v obci Slaská. Starosta informoval, poslancov OZ, že   ide o finančný výdavok vo výške 93.377,60 €. Spolufinancovanie bude zabezpečené z prostriedkov obce vo výške 5% čo predstavuje sumu 4.668,88. Poslanci nemali žiadne pripomienky a uznesením č. 58/2011 schválili predloženie žiadosti o NFP v rámci OP Životné prostredie, operačného cieľa 4.1. Podpora aktivít v oblasti separovaného zberu, s názvom projektu „Zlepšenie systému odpadového hospodárstva v obci Slaská s výškou celkových výdavkov na projekt v sume 93.377,60 Eur, s výškou celkových oprávnených výdavkov na projekt v sume 93.377,60 Eur a s výškou spolufinancovania projektu z celkových oprávnených výdavkov v sume 4.668,88 Eur. Spolufinancovanie bude zabezpečené z vlastných zdrojov.
Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

K bodu č. 10

Informáciu o priebehu prípravy projektu „Opatrenia na ochranu pred povodňami v obci Slaská“ predniesol poslancom OZ starosta obce. Informoval ich o projektovej príprave veľkého projektu na tok miestneho potoka v intraviláne obce. Samotný projekt poslanci následne osobne prejdú v teréne s projektantom, aby sa lepšie špecifikovali niektoré problémové úseky toku. Zároveň starosta obce informoval o zabezpečení uzavretia nájomnej zmluvy na samotný tok s vodohospodárskym podnikom, čo je jedna z podmienok pri podaní žiadosti o nenávratný finančný príspevok. Obecné zastupiteľstvo uznesením č. 59/2011 zobralo na vedomie informáciu starostu obce o priebehu prípravy projektu „Opatrenia na ochranu pred povodňami v obci Slaská“. Ďalej starosta obce v rámci tohto bodu programu informoval poslancov o možnosti prihlásenia obce do druhého realizačného projektu Programu revitalizácie krajiny, ktorý bol vyhlásený Úradom vlády SR. Ako uviedol starosta obce, obec by sa mala prihlásiť a skúsiť tak získať dotáciu v sume 20.000,00 € na protipovodňové opatrenia menšieho rozsahu. Poslanci vyjadrili súhlas s prihlásením obce, keďže obec podobnú snahu mala už v minulosti. Následne obecné zastupiteľstvo uznesením č. 60/2011 súhlasilo s prihlásením obce Slaská do druhého realizačného projektu Programu revitalizácie krajiny a integrovaného manažmentu povodí SR pre rok 2011.  
Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

K bodu č. 11

V bode rôzne starosta obce predložil poslancom Obecného zastupiteľstva návrh na prijatie úveru od Dexia banky, a.s.,. Keďže ako obec patríme k spoľahlivým klientom, ponúka nám Dexia banka úverový produkt Superlinka. Ide o produkt, kde je dovolené čerpanie korektkonta až do výšky 35.000 €. Starosta oznámil poslancom, že uvedený úver je výhodný, nakoľko ide o možnosť využitia finančných prostriedkov  v prípade nejakého spolufinancovania projektu alebo odkupovania pozemkov v katastrálnom území obce. Obec v súčasnosti nepotrebuje čerpať úverové zdroje, avšak bolo by dobré z dôvodu stability mať schválený úverový produkt pre prípad nevyhnutného čerpania. Poslanci nemali pripomienky a uznesením č. 61/2011 schválili prijatie úveru Superlinka  vo výške 35.000,00 Eur poskytnutého zo strany Dexia banky Slovensko, a.s., so sídlom Hodžova 11, 010 11 Žilina, IČO – 31 575 951, zapísanej v Obchodnom registri Okresného súdu v Žiline, Oddiel: Sa, Vložka číslo: 148/L za podmienok dojednaných v príslušnej úverovej zmluve. A zároveň schválili vystavenie vlastnej vista biankozmenky na rad banky za účelom zabezpečenia pohľadávky banky z úveru.
Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

 K bodu č. 12

V diskusií sa nikto neprihlásil  o slovo

K bodu č. 13
Starosta obce poďakoval všetkým prítomným  za účasť na zasadnutí obecného zastupiteľstva. Termín ďalšieho zasadnutie neurčil.

Zapísala: Zuzana  M o j ž i š o v á, v.r.

Daniel G e l i e n, v.r. 
starosta obce

 Ing. Peter  H r i c, v.r. 
overovateľ

Zdeno  F r o n c, v.r.       
overovateľ